Αγαπητοί συνεργάτες,

Κύριο μέλημα του Ομίλου ΟΤΕ αποτελεί **η προσφορά ευκαιριών πραγματοποίησης πρακτικής άσκησης σε φοιτητές και σπουδαστές,** που επιθυμούν να εφαρμόσουν τις γνώσεις που έχουν αποκομίσει από την ακαδημαϊκή τους πορεία, σε ένα ολοκληρωμένο και σύγχρονο εργασιακό περιβάλλον.

Αξίζει να σημειωθεί ότι μόνο την τριετία 2018 με 2021, πάνω από 2.000 σπουδαστές από ΑΕΙ, ΤΕΙ και ΙΕΚ επέλεξαν τον Όμιλο ΟΤΕ για την πρακτική τους άσκηση, στο πλαίσιο της ολοκλήρωσης των σπουδών τους. Συνθήκη που τους επέτρεψε να αποκτήσουν **πλούσια εργασιακή εμπειρία** στις λειτουργικές μονάδες του Ομίλου και να εκμεταλλευτούν την ευκαιρία να **εκπαιδευτούν (on-the-job training**) και να **αναπτύξουν δεξιότητες** που ενισχύουν την εργασιακή και προσωπική τους εξέλιξη, θέτοντας βάσεις στην μετέπειτα καριέρα τους.

Στην προσπάθεια αυτή, η δική σας συμβολή κρίνεται ουσιαστική, προκειμένου να υπάρχουν κοινά σημεία συνεργασίας και να συντηρείται η επικοινωνία και η επαφή του Ομίλου μας με τους φοιτητές.

Στο πλαίσιο αυτό, θα θέλαμε να σας ενημερώσουμε ότι, από μέρους μας, υπάρχουν συνεχείς ανάγκες για την κάλυψη θέσεων από φοιτητές των παρακάτω ειδικοτήτων:

* Μηχανικών Πληροφορικής
* Πληροφορικής
* Πληροφορικής & Επιχειρησιακού Σχεδιασμού
* Πληροφορικής & Τηλεπικοινωνιών
* Η/Υ Συστημάτων & Δικτύων
* Οργάνωσης & Διοίκησης Επιχειρήσεων
* Οικονομίας & Διοίκησης
* Επικοινωνίας ΜΜΕ
* Εμπορίας
* Διαφήμισης & Προώθησης Προϊόντων
* Τεχνολογίας Internet.

Παρακαλούμε θερμά όπως ενημερώσετε τους σπουδαστές που ενδιαφέρονται να πραγματοποιήσουν την πρακτική τους άσκηση στον Όμιλο ΟΤΕ, να υποβάλουν ηλεκτρονικά αίτηση ενδιαφέροντος, στον σύνδεσμο: <http://practiceinote.gr/>.

*Χρήσιμες πληροφορίες:*

*Οι ενδιαφερόμενοι συμπληρώνουν όλα τα πεδία της φόρμας, επισυνάπτουν το βιογραφικό τους σημείωμα και προχωρούν σε αποστολή. Εάν η διαδικασία έχει γίνει σωστά (π.χ. συμπλήρωση όλων των πεδίων), άμεσα λαμβάνουν στο e-mail τους ένα εξαψήφιο (6) αριθμό (PIN), ως επιβεβαίωση της ορθής υποβολής της αίτησης.*

*Μετά τη λήψη κάποιας αίτησης στην ηλεκτρονική βάση της εταιρείας μας, προχωράμε σε επικοινωνία με τον ενδιαφερόμενο, λαμβάνοντας υπόψη τις ανάγκες των επιχειρησιακές μονάδων, την τρέχουσα χρονική περίοδο.*

Σας ευχαριστούμε ακόμη μια φορά για την ανταπόκριση και τη συνεργασία.

Με εκτίμηση,

Διεύθυνση HR Business Partner Operations (HR BPO) Ομίλου ΟΤΕ

Ομάδα Recruitment